Disse bruktbilene har minst feil
Det er den årlige bruktbilrapporten fra den tyske kontrollorganisasjonen Dekra som viser dette. Gigantrapporten baserer seg på bruktbilkontroller av rundt 300 bilmodeller, på Dekras verksteder spredd over hele Europa. - Med denne rapporten ønsker vi å gi potensielle kjøpere av bruktbiler informasjon om de typiske feilene for de forskjellige modellvariantene, sa styreformann Clemens Klinke i Dekra Automobil da han offentliggjorde rapporten. Dekra deler ikke inn bruktbilene i årsklasser, men i antall kjørte kilometer.* Biler kjørt under 50 000 kilometer. * Biler kjørt mellom 50000 og 100 000 kilometer. * Biler kjørt mellom 100 000 og 150 000 kilometer.Opel Astra hadde færrest feil av av bilene som hadde gått under 50.000 kilometer. Audi A4 hadde mist feil av samtlige biler totalt sett i de tre klassene. For at en modell skal komme på listen, må minst 1000 eksemplarer være kontrollert. - En rapport som dette gir absolutt en god indikasjon på hva man bør se etter som bruktbilkjøper. Samtidig er det verd å merke seg at en periodisk kjøretøykontroll har som mål å kartlegge bilens trafikksikkerhet, og ikke nødvendigvis bilens mekaniske stand. Om girkassen er gåen, vil ikke dette avdekkes i en slik kontroll, sier Jan Harry Svendsen. Han er sjefredaktør i den norske utgaven av det internasjonalt anerkjente bilbladet Auto motor og sport. De siste årene har feilprosenten på biler ifølge Dekra hatt en jenv økning. Mens de mindre feilene har holdt seg relativt stabile over flere år, øker de store og alvorlige feilene. ** Elektronikk, elektriske feil og lysfeil står for 19,7 prosent av feilene. ** Mer alvorlige (og ofte dyrere) feil som problemer med bremsene står for 11,8 prosent av feilene. Er du på utkikk etter bruktbil kan du nå sjekke de vanligste feilene og merknadene til din bruktbil både på internett eller du kan laste ned en app i App Store (for iPod, iPhone og iPad) eller på Android Market.
Opel Astra og Audi A4 er av de mest feilfrie om du skal kjøpe bruktbil.